OpenLLM-France/wikimedia huggingface dataset:
# BT tanke

BT tanke (errusieraz: Быстроходный танк (БТ), translit.: Bystrokhodny tank, eusk. "abiadura handiko tanke") sobietar tanke arinen saila izan zen, 1930eko hamarkadan sortua eta Bigarren Mundu Gerran zerbitzuan izan zena. Blindaje arinekoak, beste tanke garaikideen baino mugikortasun hobea zuten. Berez bihurgarriak ziren, 30 minututan beldar-katetik gurpiletara alda baititzakete.T-26 tankeak bezalakoak ziren baina azkarragoak eta potentzia eta pisuaren arteko erlazioa hobea zuten.
Espainiako Gerra Zibilean errepublikanoek 50 tankeko eskuadroi bat izan zuten. Bigarren Mundu Gerran T-34 tankeak ordezkatu zuen.
Tanke hau Espainiako Gerra Zibilean erabili zen lehenengo aldiz, eta gero, Neguko Gerran eta Bigarren Mundu Gerran baita ere.

## Historia

1930ean sobietarrek estatu batuetako Cristie tankeko planoak eskuatzeko ahaleginak egin zituzten. Gutxienez bi tanke M1931 pasa ziren traktore moduan (paperak falsifikatuta) sobietarren aldera eta Khrakov montaje plantara bidali zituzten. Tankea , tanke azkarra izenarekin ezagutzen zen, baina sobietarrek BT moduan berrizendatu zuten.1931eko urrian lehenengo hiru prototipoak egin ziren, armagabeak. Hauek BT-2 bezela ezagutzen dira. 1932ean ekoizpen ofiziala hazi zen. Gehienak, 37 mmtako kanoiekin eta DT ametrailadorekin armatu ziren, baina kanoi falta zela eta batzuk hiru ametrailadorekin armatu ziren. BT-3 eta hurrengoak 45 mmtako kanoiekin ekipatu zituzten(garai hartako beste tankeak zituztenak baino handiagoak).
Blindajea 40 graduko inklinazioa zeukan eta inklinazio hori erabili zuten sobietarrak beste tanke batzuetan.
1937ean BT tankeen diseinu berria egiteko Mikhail I. Koshin diseinatzaile ospetzuarekin talde bat osattu zen. Taldeak A-20 prototipoa sortu zuen. Prototipo honetatik A-32 tankea eratu zuten armamendu gehiagorekin eta babeztuagoa zegoena.Geroago, T-34 tankea eratu zen blindaje gehiagorekin eta armamendu gutxiarekin eta hau sobietarren tanke famatuena bilakatu zen Bigarren Mundu Gerran.

## Unitateen ekoizpena

SESBek ekoiztutako BT tankeak :
| | 1932 | 1933 | 1934 | 1935 | 1936 | 1937 | 1938 | 1939 | 1940 | Guztira |
| BT-2 | 396 | 224 | - | - | - | - | - | - | - | 620 |
| BT-5 | - | 857 | 1.089 | - | - | - | - | - | - | 1.946 |
| BT-7 | - | - | 1 | 500 | 1.044 | 628 | 1.098 | 1.341 | 1 | 4.613 |
| BT-7A | - | - | 1 | - | 5 | 149 | - | - | - | 155 |
| BT-7M | - | - | - | - | - | - | 4 | 5 | 779 | 788 |

## Erreferentziak

* 1 2 Baryatinskiy, Mikhail. Light Tanks. Ian Allan Publisings ISBN 0-7110-3163-0..
* ↑ Steven Zaloga & James Grandsen. T-34 in Action. Squadron/Signal Publications ISBN 0-89747-112-1..

## Kanpo estekak

* Datuak: Q29305
* Multimedia: BT tanks / Q29305
# BUX

BUX Gasteiz arabar hiriburuan dagoen eskaera bidezko autobus sarea. Udalerriko landa-eremuko herrietako biztanleei Gasteiz hiriara joateko aukera ematen die, non osasun-zentroak, administrazioaren bulegoak edo merkataritza-guneak daude.

## Sarea

Sarea 7 lineatan egituratuta dago, eta Gasteizko udalerriaz bestelako 7 guneri ematen die zerbitzua. Bakoitzak hiriko autobus-sareko linea batekin konektatzen du.
| Gunea | Herriak | Konexioak |
| Ekialdea | Villafranca, Estibalitz, Zerio, Askartza, Arkaia, Jungitu, Lubinao eta Uribarri Arratzua | Brusela/Elorriagako Atea |
| Hegoekialdea | Uribarri Nagusia, Bolibar, Monasterioguren, Gaztelu, Gamiz, Mendiola, Gardelegi, Aberasturi eta Otazu | Izardui/Zumakadi |
| Hegoa | Eskibel, Berroztegieta eta Lasarte | Mendizorrotza |
| Hegomendebaldea | Subilla Gasteiz, Zumeltzu, Gometxa, Ariñiz, Zuhatzu, Margarita eta Lermanda | Iruña Veleia/Oion |
| Mendebaldea | Otogoien, Otobarren, Martioda, Mendoza, Uribarri Dibiña, Eztarroa, Krispiña | Bremen 13 |
| Iparmendebaldea | Artatza Foronda, Foronda, Legarda, Mandoia, Gereña, Andetxa, Mendiguren, Arangiz, Ihurre eta Lopida | Donostia/Baiona |
| Iparra | Miñaogutxia, Miñao, Amarita, Erretana eta Gamarragutxia | Bergarako Atea 25 |

## Ikus, gainera

* Arabako garraiobideak
* TUVISA

## Kanpo estekak

* BUX sareko webgune ofiziala
* Datuak: Q108182865
* Multimedia: BUX / Q108182865
# Leptotetragonites

Leptotetragonites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Berriasiarretik Valanginiarrera, hau da, orain dela 140 milioi urte inguru.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12262236
# Laranjeiras

Laranjeiras Brasilgo udalerri bat da, Sergipe estatuan kokatua. 23.975 biztanle ditu 162,273 km²ko eremuan.

## Ikus, gainera

* Sergipe

## Kanpo estekak

* Datuak: Q2014486
* Multimedia: Laranjeiras (Sergipe) / Q2014486
# Laranjal (Paraná)

Laranjal Brasilgo udalerri bat da, Paraná estatuan kokatua. 5.600 biztanle ditu 559,439 km²ko eremuan.

## Ikus, gainera

* Paraná

## Kanpo estekak

* Datuak: Q2237581
* Multimedia: Laranjal (Paraná) / Q2237581
# Laranjal do Jari

Laranjal do Jari Brasilgo udalerri bat da, Amapá estatuan kokatua. 35.114 biztanle ditu 30.782,998 km²ko eremuan.

## Ikus, gainera

* Amapá

## Kanpo estekak

* Datuak: Q1117969
* Multimedia: Laranjal do Jari / Q1117969
# Laranjeiras do Sul

Laranjeiras do Sul Brasilgo udalerri bat da, Paraná estatuan kokatua. 32.227 biztanle ditu 672,084 km²ko eremuan.

## Ikus, gainera

* Paraná

## Kanpo estekak

* Datuak: Q1803900
* Multimedia: Laranjeiras do Sul / Q1803900
# Laranjen Gerra

Laranjen Gerra (portugesez: Guerra das Laranjas; frantsesez: Guerre des Oranges; gaztelaniaz: Guerra de las Naranjas) 1801ean Portugalek Frantzia eta Espainiaren aurka egindako gatazka militar laburra izan zen.

## Gerra

1801ean, Napoleonek Portugali Ingalaterrarekin zuen aliantza tradizionala haustea eta britainiar itsasontziei bere portuak ixtea ohartarazi zion. Horretarako Espainia nahastarazi zuen eta Manuel Godoyrekin Madrilgo Ituna sinatu zuen. Itun honen arabera, Espainiak Portugali gerra deklaratuko zion hauek britainiarrei bere babesa mantentzen bazuten. Portugalek ezetz esan eta Laranjen Gerra izenekoa hasi zen.
Kanpaina militarrak apenas iraun zituen hemezortzi egun, 1801eko maiatza eta ekainean. Espainiar Armadak, Godoyren agindupean, bata bestearen ondoren dozena eta erdi portugaldar herri okupatu zituen, tartean Arronches, Castelo de Vide, Campo Maior, Portalegre, Olivenza eta Juromenha. Portugaldarrek erresistentzia gutxi egin zuten, espainiarrek lurralde-asmoak ez zituztelakoan. Ekainaren 6an Badajozen (Badajozko Ituna) bake-ituna sinatu zuten eta espainiarrek hartutakoa itzuli zuten, Olivenza eta Vila Real (Villarreal) izan ezik. Espainia eta Portugal arteko muga berregin zuten eta horretarako Guadianaren ibilgua, de facto baino de iure, erabili zuten.
Frantzia eta Espainiak sinaturiko itunaren arabera, Portugalek Espainiari zenbait probintzia eman behar zizkion eta horren truke, Espainiak Maó, Trinidad eta Malta berreskuratuko lituzke. Hala ere, Napoleonen atsekaberako, Karlos IV.a Espainiakoak ez zuen hainbeste eskatu.
'Laranjen Gerra' izena Godoyri zor zion, honek Elvas setiatzen ari zela Maria Luisa Parmakoak laranja sorta bat bidali baitzion.
1801eko abuztuaren 8an, portugaldar irregular talde batek guarani matxino batzuekin bat egin zuen eta São Miguel das Missões hartu zuten. Handik egun gutxira, Misiones Orientales departamendua eta São Borja ere konkistatu zituzten. Bake-itunak statu quo ante bellum adostu zuen baina Portugalek ez zituen hego-amerikar lurraldeak itzuli eta Espainiak ez zuen Olivenza itzuli.

## Erreferentziak

* ↑ Encyclopædia Britannica. (2005). War of the Oranges. in: Encyclopædia Britannica Premium..
* ↑ Vicente, António Pedro. (2007). Guerra Peninsular: História de Portugal Guerras e Campanhas Militares. Lisboa: Academia Portuguesa da História/Quidnovi.
* ↑ (Gaztelaniaz) Pérez Galdós, Benito. (2011). La Corte de Carlos IV. Buenos Aires: Tecnibook, 27 or. ISBN 9789871842421..
* ↑ Livermore: Portugal: A Traveller's History, H. V.., 26 or..

## Kanpo estekak

* Datuak: Q1190696
* Multimedia: War of the Oranges / Q1190696
# Laranjondo lore ura

Laranjondo lore ura, gozogintzan prestaketa ugariri esentzia moduan lurrina emateko erabiltzen da. Errege-opila prestatzeko erabiltzen da. Herrialde musulmanetan azkenburuko eta gozogintzako prestaketa ugaritan edari alkoholdunak ordezkatzeko erabiltzen dute.
Errezeta hau prestatzeko ur berotan laranjondo loreekin infusio bat egin behar da ondoren bertan ordu batzuk eduki beharko da ur hau iragaztea nahiko izango da.

## Kanpo estekak

* Datuak: Q902582
* Multimedia: Orange flower water / Q902582
# Laratz

Laratza sutan pertzak zintzilikatu eta jakiak egosteko erabiltzen den burdinazko kate edo haga kakoduna da. Laratzekoak ziren ontzi handienak: galdarak edo maskeluak. Euskal Herrian, beheko sua erabiltzen zenean, etxe bakoitzak bazuen bere laratza, eta etxearen gozotasun eta babesa adierazten zuen. Askotan behin esnea egosten zen laratzeko pertzean, baina ez bakarrik.
Etxeko bizitzan zuen garrantzi horregatik, euskal iruditerian, laratza sinbologia handiko elementua da, esaera zaharretan aipatua, zenbait sineskera tradizionalen eta igarkizunen erreferentzia, eta ohitura zaharren erdigune.
Xabier Lizardiren Euskal Pizkundea poeman ageri da:
| « | Amonaren alkia hago sutondoan haren ipuirik al dek hik jaso gogoan? Hik ez? Laratzak ezta... Ezuste gozoan geunden ta gure poza betiko da joan. | » |

## Erreferentziak

* 1 2 Kalzakorta, Jabier. (1999). «Laratzaren gaineko esaera zahar, igarkizun eta sineskerak» Cuadernos de etnología y etnografía de Navarra. , 355-368 or. ISSN 0590-1871. https://dialnet.unirioja.es/descarga/articulo/308959.pdf.

## Ikus, gainera

* Sorginen Laratza
* Kutxa

## Kanpo estekak

* Datuak: Q493504
* Multimedia: Trammel hooks / Q493504
# Laranjal Paulista

Laranjal Paulista Brasilgo udalerri bat da, São Pauloko estatuan kokatua. 26.261 biztanle ditu 384,274 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1795659
* Multimedia: Laranjal Paulista / Q1795659
# Larba

Larba hainbat ornogabe, anfibio eta arrainen bizitzako aldia da, arrautzatik irten eta animalia helduaren itxurarik hartu ez duena.
Egituraz eta bizitzeko eraz oso desberdinak izaten dira espezie bereko larba eta animalia heldua: apoa eta zapaburua, tximeleta eta haren beldarra, adibidez. Ugalketarako gaitasunik ez dute izaten larbek. Larba izatetik heldutasun arteko aldaketa prozesua metamorfosi izenaz ezagutzen da. Zenbait animaliak larba aldi oso laburra dute, eta beste zenbaitek berriz hala irauten dute ia bizitza guztian, txitxar mota batzuek esate baterako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Zapaburu
* Beldar

## Kanpo estekak

* Datuak: Q129270
* Multimedia: Larvae / Q129270
# Ballyedmond

Ballyedmond (irlanderaz: Baile Éamainn) Irlandako udalerri bat da, Wexford konderrian dagoena. 2011ko erroldaren arabera 116 biztanle zituen.

## Kanpo estekak

* Datuak: Q4076813
* Multimedia: Ballyedmond / Q4076813
# Ballyfarnon

Ballyfarnon, historikoki Bellafernan (irlanderaz Béal Átha Fearnáin) Irlandako udalerri bat da, Roscommon konderrian dagoena. 2006ko erroldaren arabera 182 biztanle zituen.

## Kanpo estekak

* Datuak: Q1824751
* Multimedia: Ballyfarnan / Q1824751
# Ballyfermot

Ballyfermot, irlanderaz: Baile Formaid, Irlandako Errepublikako Dublin hiriburuan dagoen auzune bat da.

## Kanpo estekak

* Datuak: Q617008
* Multimedia: Ballyfermot / Q617008
# Ballygalley

Ballygalley edota Ballygally (irlanderaz Baile Geithligh) Ipar Irlandako Antrim konderrian dagoen kostaldeko udalerri bat da, Ulster probintzian. 2001ean 714 biztanle zituen. Turismogunea ere bada.
Larne udalerritik 3 kilometro iparraldera dago.

## Ondarea

* Ballygally gaztelua

## Iruditegia

* Herria eta hondartza.
* Ballygally gaztelua.

## Kanpo estekak

* Datuak: Q1249306
* Multimedia: Ballygalley / Q1249306
# Ballyforan

Ballyforan (irlanderaz Béal Átha Feorainne) Irlandako udalerri bat da, Roscommon konderrian dagoena. 2013ko erroldaren arabera 172 biztanle zituen.

## Kanpo estekak

* Datuak: Q4076806
* Multimedia: Ballyforan / Q4076806
# Ballygall

Ballygall (irlanderaz: Baile na nGall) Irlandako Errepublikako Dublin hiriburuko auzune bat da. Glasnevin eta Finglas artean dago.

## Kanpo estekak

* Datuak: Q20855530
# Ballygally gaztelua

Ballygally gaztelua (ingelesez Ballygally Castle) Ipar Irlandako Antrim konderriko izen berdineko Ballygally udalerrian dagoen gaztelu bat da. Ballygally badia eta hondartzaren alboan dagoenez, itsasorako ikuspegi bikaina du. Gaur egun hotela da.
1625ean James Shaw eskoziarrak eraiki zuen. Hau Eskoziatik eremu honetara iritsi eta Antrimgo dukeari lursaila 24£ urteko ordaintze aldera maileguan hartu zion.

## Iruditegia

* Dorrearen gela
* Eskailerak
* Mamuaren gela
* Plaka

## Kanpo estekak

* Datuak: Q4852123
* Multimedia: Ballygally Castle / Q4852123
# Ballygar

Ballygar (irlanderaz Béal Átha Ghártha) Irlandako Galwayko konderriaren ekialdean dagoen udalerri bat da. 2006ko erroldaren arabera 642 biztanle zituen. Roscommon konderriko mugatik hurbil dago, Roscommon udalerritik 17,2 kilometrotara dagoelarik.

## Kanpo estekak

* Datuak: Q2233612
# Ballyeaston

Ballyeaston, formalki Ballyistin (irlanderaz Baile Uistín) Ipar Irlandako Antrim konderrian dagoen udalerri txiki bat da, Ulster probintzian. 2001ean 90 biztanle zituen.
Ballyclare udalerritik 2-3 kilometro iparraldera dago, Larne udalerrira doan errepidean.

## Iruditegia

* Bigarren presbiteriar eliza.
* Tren geltokia.
* Lehenengo presbiteriar eliza.
* Gerra oroitarriaren parkea.

## Kanpo estekak

* Datuak: Q1130072
* Multimedia: Ballyeaston / Q1130072
# Ballyfin

Ballyfin (irlanderaz: Baile Fionn) Irlandako udalerri bat da, Laois konderrian dagoena.

## Kanpo estekak

* Datuak: Q2083673
* Multimedia: Ballyfin / Q2083673
# Liberalismo moderatu

Liberalismo moderatua (edo baita moderantismo edo kontserbadurismo ere deitua) XIX. mendeko liberalismo politikoaren Espainiako ikuspegi berezia izan zen, garai bateko aristokraziak eta goi-burgesiak osatutako klase nagusi berriaren interes politikoei erantzuten ziona. Espainiako XIX. mendeko oligarkia berriaren ikuspegi politikoa. Alderdi Moderatuak lortu zuen proiektu politiko berean liberal moderatu asko sartzea (doceañistas) eta karlisten arteko moderatuenak. Bergarako besarkadaren ondoren (1839) liberal moderatuak isabelinoekin adiskidetzen saiatu ziren. Geroago, moderantismoak inspiratutako beste proiektu politiko batzuk antolatu ziren, hala nola Batasun Liberala (1858) eta Alderdi Liberal Kontserbadorea (1876).
Oro har, moderantismoa Erregimen Zaharretik eta Erregimen liberal Berritik datozen elementuen elkargunea da.
Europako erreferenteak Frantziako doktrinarismoa eta britainiar kontserbadorismoa ziren. Espainiako bizitza publikoan moderantismoaren aurkaria liberalismo aurrerakoia izan zen, nahiz eta biak izan joko politikorako instituzionalki onartutako espektro politikoaren zati bakarra, alderdi dinastiko edo monarkiko deritzenak.

## Liberal moderatu edo kontserbadore batzuk

* Francisco Martínez de la Rosa.
* Donoso Cortesa.
* Ramon Maria Narvaez.
* Antonio Cánovas del Castillo.

## Ikus, gainera

* Alderdi Liberal-Kontserbadorea
* Liberalismo aurrerakoi
* Kontserbadurismo.
* Kontserbadurismo sozial.
* Tradizionalismo.

## Kanpo estekak

* Datuak: Q11693217
# Liberbank

Liberbank Espainiako bankua da, 2011n Cajastur, Caja de Extremadura, Caja Castilla-La Mancha y Caja Cantabria aurrezki-kutxek sortua. Asturiasen, Kantabrian, Gaztela-Mantxan eta Extremaduran presentzia handia du. 2018ko datuen arabera 3.808 langile inguru eta 39.227 milioi euroko aktiboak zeuzkan. Urte hartan Banco Castilla-La Mancha bereganatu zuen.

## Kanpo estekak

* Datuak: Q2891018
* Multimedia: Liberbank / Q2891018
# Liberalismo ekonomiko

Liberalismo ekonomikoa pertsona banakoen ekimen eta jardun askea ekonomia sustatzeko bide egokiena dela baieztatzen duen doktrina eta eskola ekonomikoa da. Jabetza pribatua eta merkatu askeak aldezten ditu. Adam Smith izan zen XVIII. mendean liberalismo ekonomikoaren aitzindaria.

## Ikus, gainera

* Laissez faire

## Kanpo estekak

* Datuak: Q729119
# Liberalizazio

Liberalizazioa gobernu batek sektore ekonomiko bateko lege-erregulazioa arintzeko politikari deritzo, sektore horretan merkatu-ekonomia ezartzeko asmoz. Estatuaren eskuetan dagoen jarduera bat sektore pribatuaren eskuetan uztea (pribatizazioa) nahiz oligopolio egoeran edo legezko murrizketa handiekin zeuden sektore pribatuan arau malguagoak jartzeko erabakiak, sektore horretan konkurrentzia bultzatzearren, barnehartzen ditu.

## Kanpo estekak

* Datuak: Q746418
# Liberato Salzano

Liberato Salzano Brasilgo udalerri bat da, Rio Grande do Sul estatuan kokatua. 4.781 biztanle ditu 245,627 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1784434
* Multimedia: Liberato Salzano / Q1784434
# Liberdade (Minas Gerais)

Liberdade Brasilgo udalerri bat da, Minas Gerais estatuan kokatua. 4.737 biztanle ditu 401,337 km²ko eremuan.

## Ikus, gainera

* Minas Gerais

## Kanpo estekak

* Datuak: Q22062417
* Multimedia: Liberdade (Minas Gerais) / Q22062417
# Liberapay

Liberapay, 2015. urtean, Frantzian, Changaco eta Zatalyz programatzaileek sortutako irabazi-asmorik gabeko erakunde bat da. Talde, erakunde eta gizabanakoentzako mikromezenasgo-zerbitzua eskaintzen du.
Liberapay, Gratipayren (hasiera batean, Gittip bezala ezaguna) fork gisa garatu zen, azken horrek, legezko arazoak izan zituela eta, Liberapay, Europar Batasuneko lege-esparruetara egokitzen saiatzen da.
Zerbitzuak ez du komisiorik kobratzen, ordainketa-prozesadoreek eskatutakoaz gain. Aldiz, zerbitzuari berari egindako dohaintzen bidez, beste proiektu bat balitz bezala, bere jarduera finantza dezake.

## Erreferentziak

* ↑ Introduction - Liberapay. .
* ↑ Gratipay, Liberapay - Open source tipping apps struggle. 2016ko martxoaren 11n.

## Kanpo estekak

* Datuak: Q34234153
* Multimedia: Liberapay / Q34234153
# Liberdade

Liberdade (リベルダーデ) São Pauloko hiriaren auzo japoniar tradizionala da, Japoniatik kanpoko japoniar kontzentrazio handiena duen auzoa delarik munduan. 2010ko erroldaren arabera 57.860 biztanle bizi ziren 3,7 kilometro koadroko azaleran.

## Kanpo estekak

* Datuak: Q192146
* Multimedia: Liberdade (São Paulo) / Q192146
# Barrena parkea

Barrena parkea Gipuzkoako Goierri eskualdeko Ordizia udalerriaren erdigunean dagoen hiri-parke bat da. Parkeari izena Barrena jauregiaren antzinako lursailetan egotetik datorkio, parkea bera ere jauregian azpikaldean kokatuta dagoelarik. Parke hau 1980ko hamarkadaren amaieraldera eraiki zen.
Parkea hainbat etorbide, plaza, kale eta pasealekuz inguratua dago: ekialdetik Gudarien etorbidea, hegoaldetik Joseba Rezola pasealekua, mendebaldetik Domingo Unanue plaza eta iparraldetik Etxezarreta kalea.
Barrena parkea bi motatako lorategiz osatua dago: bata iparraldeko frantses lorategia, iturri eta pasabidez osatua, eta bestea hegoaldeko ingeles lorategia, belardi eta zuhaitzez osatua.

## Ikus gainera

* Barrena jauregia

## Kanpo estekak

* Datuak: Q12254791
# Barrenetxe

Barrenetxe Larrabetzuko (Bizkaia) auzoa da.

## Kanpo estekak

* Datuak: Q12254793
# Barrenetxea etxea (Zugarramurdi)

Barrenetxea etxea ( Zugarramurdi), nafarroako udalerri honetan dagoen baserria da. Baserri honetan, Barrenetxea familia bizi izan zen Espainiako gobernuak hil zituen arte. Hau, 1610. urtean gertatu zen. Ez dakigu eraikitze data baina, gutxienez XVI. Mendekoa da.
# Barrenkale

Barrenkale hurrengo gauzak izan daitezke:
* Barrenkale Bilboko Zazpi Kaleetako kalea.
* Barrenkale Durangoko kalea.
* Barrenkale Gasteizko Alde Zaharreko kalea.
* Barrenkale Mutrikuko kalea.
* Barrenkale Urretxuko kalea.
# Barrendiolako urtegia

Barrendiolako urtegia Gipuzkoako Legazpi udalerriko Brinkola auzoan dagoen urtegia da. Urtegia urteko 2.355.000 m³ko kontsumoa betetzeko eraikia, Urola Garaiko 26.382 biztanleren beharrizanak beteko ditu. Zehazki, honako udalerriena: Legazpi, Urretxu, Zumarraga, Ezkio eta Itsaso.
Barrendiolako urtegia porlan konbentzionalezkoa da. Urtegiaren uharkak 48 metroko altuera dauka, 130 l/s inguruko erregulazio-ahalmena eta 10 m²-ko isurketa-arroa.

## Ikus, gainera

* Euskal Herriko urtegien zerrenda

## Kanpo estekak

* Gipuzkoako Ur-Kontsorzioaren webgunea.
* Datuak: Q21163777
# Barrena jauregia

Barrena jauregia Ordiziako jauregi bat da, Gipuzkoako Goierri eskualdean.

## Kokalekua

Alde Zaharrean dago, Nikolas Lekuona plazan, eta Santa Maria kalea eta Etxezarreta kalearen artean, bai eta Barretxe jauregiari atxikia.
Atzealdean, Etxezarreta kaleko aldean, Barrena parkea du.

## Historia

Barrena jauregia XVII. mendean eraiki zuten eta udalerriko eraikinik garrantzitsuenetakoa da, urte luzez Gipuzkoako Batzar Nagusien egoitza izan baitzen.

## Eraikina

Gotiko edo Berpizkunde garaiko arkitektura estilokoa da. Gaur egun udalerri honetako kulturetxea da, bertan liburutegia, erakuslekuak, musika eta bertso eskola ere kokatzen direlarik.

### Egitura

Galeria bati esker, Jakes etxearekin (Udaleko gizarte zerbitzuen egoitza da egun) lotuta egon zen azken karlistadan iraganbide hori suntsitu eta bi eraikinak bananduta geratu ziren arte. Harlanduzko eskailera nagusiak eta lehen solairuko areto ederrek liluratuta utziko dituzte bisitariak.
Gainera, Escorialeko monasterioko lanak zuzendu zituen Juan de Herrera arkitektoak diseinatutako hegoaldeko fatxadaren aurreko basoa lorategi edo parke publiko bihurtu dute.

## Kanpo estekak

* Barrena jauregiari buruzko artikulua Hiru.com webgunean
* Barrena jauregiari buruzko argibideak Euskadi.net webgunean
* Datuak: Q12254789
* Multimedia: Barrena jauregia / Q12254789